**Aktuálne informácie**

pre spracovávateľov štvrťročného výkazu o práci v školstve

 **Škol (MŠVVM SR) 1-04**

***September 2024***

**Forma a obsah výkazu**

Forma a obsah výkazu zostáva nezmenený.

Výkaz na rok 2024 možno pozrieť **TU**

**Forma a obsah elektronického Formulára za 3. a 4. štvrťrok 2024**

Obsah elektronického formulára bol pre zadávanie údajov za 3. a 4. štvrťrok 2024 upravený na základe zavedenia financovania podporných opatrení podľa § 4e zákona č. 597/2003 Z. z.  o financovaní základných škôl, stredných škôl a školských zariadení v znení neskorších predpisov nasledovne:

* Formálne bol upravený **stĺpec C** – zmena názvu stĺpca C „asistent učiteľa §9p; 4e zákona\*)“ na „**pedagogický asistent** 9p; §4e ods.1 písm. a zákona\*)“ – obsahová stránka vypĺňania stĺpca C zostáva nezmenená.
* Formálne bol upravený **stĺpec H** - „skvalitnenie podmienok výchovy a vzdelávania žiakov zo SZP 9p; 4e \*)“ na „**skvalitnenie podmienok výchovy a vzdelávania žiakov zo SZP** 9p; 4e ods.1 písm. f zákona\*)“ – obsahová náplň vypĺňania stĺpca H ostáva nezmenená.
* Bol pridaný nový **stĺpec J** – **školský podporný tím** podľa §4e ods.1 písm. b zákona\*). Obsahovou náplňou stĺpca je vykazovanie miezd a zamestnanosti pedagogických a odborných zamestnancov poskytujúcich činností podpornej úrovne prvého stupňa v systéme poradenstva a prevencie.
* Bol pridaný nový **stĺpec K** – **zamestnanec pre sebaobslužné úkony** podľa §4e ods.1 písm. c zákona\*). Obsahovou náplňou stĺpca je vykazovanie miezd a zamestnanosti nepedagogických zamestnancov zabezpečujúcich pre dieťa alebo pre žiaka vykonávanie sebaobslužných úkonov podľa osobitného predpisu v čase výchovno-vzdelávacieho procesu.
* Bol pridaný nový **stĺpec L** – **zdravotnícky pracovník** podľa §4e ods.1 písm. d zákona\*). Obsahovou náplňou stĺpca je vykazovanie miezd a zamestnanosti nepedagogických zamestnancov zabezpečujúcich deťom/žiakom potrebnú zdravotnú starostlivosť, ktorá je nevyhnutná v čase výchovno-vzdelávacieho procesu a jeho pobytu v škole.

Formulár na zadávanie dát za 3. a 4. štvrťrok 2024 - možno pozrieť **TU**

**Príručka na rok 2024 – na obdobie september až december 2024**

Do príručky na rok 2024 boli zapracované legislatívne úpravy a zmeny týkajúce sa sledovaných údajov na obdobie september až december 2024 v súvislosti so zavedením financovania podporných opatrení podľa § 4e zákona č.597/2003 Z. z. o financovaní základných škôl, stredných škôl a školských zariadení v znení neskorších predpisov.

Príručku na obdobie od septembra do decembra 2024 možno pozrieť **TU**

***Marec 2024***

**Príručka na rok 2024 – na obdobie január až august 2024**

Do príručky na rok 2024 boli zapracované legislatívne úpravy a zmeny týkajúce sa sledovaných údajov na obdobie január až august 2024. V auguste 2024 bude elektronický Formulár a príručka aktualizovaná v súvislosti so zavedením financovania podporných opatrení podľa § 4e zákona č.597/2003 Z. z. o financovaní základných škôl, stredných škôl a školských zariadení v znení neskorších predpisov.

***Január 2024***

**Forma a obsah výkazu**

Výstup zo zberných údajov bol upravený po formálnej stránke. Do výkazu boli zapracované zmeny v zmysle platnej legislatívy. Novelou zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov sa od 01. 02.2024 mení názov Ministerstva školstva, vedy, výskumu a športu Slovenskej republiky na  Ministerstvo školstva, výskumu, vývoja a mládeže Slovenskej republiky.

**Forma a obsah elektronického Formulára**

Formulár na rok 2024 bol upravený po formálnej stránke. Do formulára boli zapracované zmeny v zmysle platnej legislatívy podľa prijatého zákona č. 506/2023 Z. z. ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony

**Príručka na rok 2024 -**  Do príručky na rok 2024 budú zapracované legislatívne úpravy a zmeny týkajúce sa sledovaných údajov v roku 2024. Predpokladaný termín zverejnenia je marec 2024.